OpenLLM-France/wikimedia huggingface dataset:
# Ülker Kiroldegia

Fenerbahçeren Nazioarteko Kirol-Aretoa Ülker Kiroldegia (turkieraz: Fenerbahçe Uluslararası Spor Kompleksi Ülker Spor Arena) erabilera-anitzeko pabiloi bat da, Istanbulgo Ataşehir barrutian dagoena. Pabiloiak 13,059 ikuslerentzako tokia du saskibaloi edo boleibol partidetarako.
Bertan jokatzen ditu bere etxeko partidak Fenerbahçe Ülker taldeak. 2012ko urtarrilaren 25ean inauguratu zuten.

## Kanpo estekak

* Webgune ofiziala (Turkieraz)
* Datuak: Q334778
* Multimedia: Fenerbahçe Uluslararası Spor Kompleksi Ülker Spor Arena / Q334778
# Zhu De

Zhu De (txinera: 朱德, pinyin: Zhū Dé, Wade-Giles: Chu Teh) (I-lung, Sichuaneko probintzia, Txina, 1886ko abenduaren 1a - Pekin, Txina, 1976ko uztailaren 6a) txinatar militarra eta politikaria izan zen.

## Biografia

1909. urtean gudarostean sartu zen, eta 1911. urteko iraultzan parte hartu zuen. 1927. urtean Nanchang hiriko matxinadan borrokatu zen, eta urtebete geroago, Mao Zedongekin batera, Armada Gorria sortu zuen. Maorekin batera, halaber, Fukien eta Kiangsi probintzietako sobietak antolatu zituen.
Ibilaldi Luzeko Lehen Gudarostearen buruzagi izan zen. VIII. dibisioko komandantea izan zen gero.
Bigarren Txina-Japonia Gerra gertatu zen bitartean, komunistek bat egin zuten Chiang Kai-Sheken indar nazionalistekin (Kuomintang alderdiarekin) japoniarren aurka borrokatzeko, eta buruzagi militar nagusietakoa izan zen Zhu, Peng Dehuairekin batera. Gerra hori amaitu baino lehen, 1944an Txinako Alderdi Komunistaren VII. Kongresuak politburoko kide egin zuen.
Arlo militarrean jakintza handiko pertsona zen, eta 1946tik 1954rako urteetan Herriaren Askapenerako Gudarosteko komandante nagusia izan zen (barnealdeko Txina konkistatu zuen). Txinako Iraultza amaitu zenean, Errepublikako lehendakari egin zuten (1954-1959), eta 1955. urtean mariskal. 1956. urtean Alderdi Komunistako batzorde zentraleko lehendakariorde hautatu zuten.
Iraultza Kulturalaren garaian, kritika zorrotzak egin zizkioten Armada Gorriko partaideek, baina Alderdi Komunistako IX. Kongresuak (1969), Alderdiko batzorde zentraleko politburoko behin betiko kide izendatu zuen berriro, eta Herriko Kongresu Nazionaleko batzorde iraunkorreko lehendakari hautatu zuten.

## Erreferentziak

* ↑ (Ingelesez) «Zhu De | Chinese military leader» Encyclopedia Britannica (Noiz kontsultatua: 2019-07-17).
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q22513
* Multimedia: Zhu De / Q22513
# Zhuang (herria)

Zhuang (zhuangeraz: Bouчcueŋь/Bouxcuengh; txinera tradizionalez: 壮族; pinyinez: Zhuàng Zú) Txinako Herri Errepublikan bizi den 56 talde etnikoetako bat da.
Azken erroldaren arabera, Zhuang etniako 16.178.811 pertsona bizi ziren Txinan, eta Han etniaren atzetik, talderik ugariena da.

## Zhuang etniaren gune autonomoak

* Wenshan Zhuang eta Miao Prefektura autonomoa, Yunnan probintzian.

## Kanpo estekak

* (Ingelesez) A Longitudinal Study of Their History and Their Culture Jeffrey Barlow.
* Datuak: Q36692
* Multimedia: Zhuang people / Q36692

## Erreferentziak

* ↑ Euskaltzaindia. (PDF) 190. arauaː Munduko herriak eta etniak. .
# Zhuangerazko Wikipedia

Zhuangerazko Wikipedia Wikipediaren zhuangerazko edizioa da. 2009ko urriaren hasieran 165 artikulu zituen eta Wikipedien zerrendan 233.a zen.

## Ikus, gainera

* Zhuang etnia

## Kanpo estekak

* Zhuangerazko Wikipedia
* Datuak: Q3311132
# Zhu Chen

Xu Yuhua (txinera tradizionalez: 諸宸; txinera sinplifikatuz: 诸宸; pinyinez: Zhū Chén; Wenzhou, 1976ko martxoaren 16a) sino-qatartar xake jokalaria da, Nazioarteko Maisu Handia eta Emakumezkoen Munduko Xake Txapeldun ohia.
Emakumezkoen Txinako Xake Txapelketa irabazi zuen 1992, 1994 eta 1996an.
2001ko Emakumezkoen Munduko Xake Txapelketa irabazi zuen finalean Aleksandra Kosteniuk errusiarra garaitzean (5 - 3). Garaipen horrek Maisu Handi titulua eskuratzeko ere balio izan zion.
Zhu Mohamad Al-Modiahki qatartar Maisu Handiarekin ezkondu zen, eta 2006an qatartar herritartasuna eskuratu zuen. Ordutik, txapelketetan Qatar ordezkatzen du.

## Kanpo estekak

* (Ingelesez) FIDE
* (Ingelesez) Chessgames
* Datuak: Q198104
* Multimedia: Zhu Chen / Q198104
# Zhu Xueying

Zhu Xueying (txinera tradizionalez: 朱雪莹; Beijing, 1998ko martxoaren 2a) tranpolin gimnastikoan lehiatzen den gimnasta txinatarra da.

## Olinpiar Jokoak

2020ko Udako Olinpiar Jokoetan parte hartu zuen, Tokion, eta urrezko domina lortu zuen bakarkako proban, Txina ordezkatuz; Liu Lingling herri-kidearen (zilarrezko domina) eta Bryony Page britainiarraren (brontzezko domina) sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Bakarka tranpolina, emakumezkoa. |

## Erreferentziak

* ↑ «Olympedia – Zhu Xueying» www.olympedia.org (Noiz kontsultatua: 2021-08-01).
* ↑ «ZHU Xueying - FIG Athlete Profile» gymnastics.sport (Noiz kontsultatua: 2021-08-01).
* ↑ «Zhu Xueying» olympics.com (Gaztelaniaz)

## Kanpo estekak

* Datuak: Q45185408
* Multimedia: Zhu Xueying / Q45185408
# Zhu (musikaria)

Steven Zhu (San Frantzisko, Kalifornia, 1989), profesionalki Zhu bezala ezaguna (dʒuː edo tʃuː ahoskatua), txino-estatubatuar musikari eta abeslaria da, 2014tik aurrera Mind of a Genius Records eta Columbia Records ekoiztetxetan lan egindakoa. 2014ra erdialdera arte, Zhuren nortasuna ezezaguna zen, bere musikaz bakarrik epaitzea nahi baitzuen. Bere lehenengo diskoa, Generationwhy, 2016ko uztailaren 29an kaleratu zen.

## Diskografia
### Estudioko albumak

| Izenburua | Album xehetasunak | Posizioak | Posizioak |
| Izenburua | Album xehetasunak | US | AUS |
| Generationwhy | Argitaratua: 2016ko uztailaren 29 Ekoiztetxea: Mind of a Genius / Columbia Records Formatua: CD, binilo, deskarga digitala | 109 | 35 |

### Extended plays

| Izenburua | Xehetasunak | Posizioak |
| Izenburua | Xehetasunak | AUS |
| The Nightday | Argitaratua: 2014ko apirilak 20 Ekoiztetxea: Mind of a Genius/Columbia Records Formatuak: deskarga Digitalean, CD, binilo | 6 |
| Genesis Serie | Argitaratua: 2015eko azaroaren 6a Ekoiztetxea: Mind of a Genius/Columbia Records Formatuak: deskarga Digitalean | — |

### Bakarkakoak

| Urtea | Izenburua | Posizioak | Posizioak | Posizioak | Posizioak | Posizioak | Posizioak | Posizioak | Album |
| Urtea | Izenburua | AUS | BEL | DEN | IRE | NED | UK | US Dance | Album |
| 2014 | "Faded" | 3 | 7 | 2 | 39 | 69 | 3 | 12 | The Nightday |
| 2015 | "Automatic" (AlunaGeorge-ekin) | 97 | 59 | — | — | — | — | 19 | Genesis Series |
| 2015 | "Working for It" (Skrillex eta THEY.-ekin) | 30 | — | — | — | — | 71 | 11 | Genesis Series/Generationwhy |
| 2016 | "In the Morning" (solo / vs. Kaskade) | — | — | — | — | — | — | 23 | Generationwhy |
| 2016 | "Generationwhy" | — | — | — | — | — | — | 26 | Generationwhy |
| 2016 | "Palm of My Hand" | — | — | — | — | — | — | — | Generationwhy |
| 2016 | "Hometown Girl" | — | — | — | — | — | — | 40 | Generationwhy |

## Erreferentziak

* 1 2 Medved, Matt. (2014-11-10). «How Dance-Pop Act Zhu Scored a Major-Label Deal Using Just His Logo and His Music» Billboard.
* ↑ https://web.archive.org/web/20160924061031/http://www.billboard.com/artist/6078838/zhu/chart?f=305
* 1 2 3 .
* ↑ Peaks on the US Dance/Electronic Songs chart:
* Datuak: Q17649109
* Multimedia: Steven Zhu / Q17649109
# Zhuangzi

Zhuangzi edo Zhuang Zhou (txinera tradizionalez: 莊子; txinera sinplifikatuz: 庄子; pinyinez: Zhuāngzǐ; Wade–Giles: Chuang Tzu edo Chuang Tse; itzulpena: «Zhuang maisua») K.a. IV. mendeko txinatar filosofo bat izan zen. Erresuma Borrokalarien garaian bizi izan zen. Song erresuman jaio zen, eta gutxi gorabehera K.a. 369 eta K.a. 290 bitartean bizi izan zen.
Laoziren ondoren, taoismoaren filosoforik garrantzitsuena izan zen, eta haren pentsamenduaren jarraitzailea izan zen.
Zhuangzi Meng herrikoa zen, Song estatukoa (gaur egun, Shāngqiū 商邱, Henan). Haren bataio-izena 周 Zhōu zen. Beste izendapen hauek ere baditu: 蒙吏, Méng ofiziala, 蒙莊 Méng Zhuāng eta 蒙叟 Méng zaharra.
Taoismoaren Zhuangzi (莊子) liburuak egilearen izen bera du. 742. urteaz geroztik, Xuanzong enperadoreak testu taoistetarako ohorezko tituluak eman zituenetik, baderitzo Nan hua zhen jing ((南華真經) ere, hau da, Hegoaldearen (kultura-)loratzearen benetako klasikoa.
Jatorri bat baino gehiagoko idazkiz osatuta dago liburua. Tradizioaren arabera, Zhuangzik idatzi zituen lehen zazpi kapituluak (barne-kapituluak), eta gainerakoak haren ikasle eta jarraitzaileek idatzi zituzten. Barne-kapituluek koherentzia kontzeptual eta gramatikal handia dute, eta uste izatekoa da pertsona berak idatziak direla, benetako egilea Zhuangzi izan zen ala ez jakiteko modurik ez badago ere. Txinako tradizioak taoistatzat jotzen badu ere, oso gutxi idatzi zuen Taoari buruz.
Zhuangziren filosofia antinomianista da: bizitza mugatua da, eta jakin beharrekoak mugagabeak dira. Horregatik, berak esaten zuen ergelkeria dela mugatua erabiltzea mugagabea bilatzeko. Gure hizkuntza, gure jakintza eta abar gure ikuspegiak mugatzen ditu, eta, ondorioz, kontuz ibili behar dugu, eta ez dugu pentsatu behar gure konklusioek gauza guztietarako balio dutenik. Balio-sistemen erlatibotasunaren eta kultura-aniztasunaren aitzindaritzat har daiteke. Honela idatzi zuen:
| « | Mao Qiang eta Li Ji [gorteko bi emakume eder) edertasuna irudikatzen dute jendearentzat; hala ere, arrainek, ikusten badituzte, ur sakonetara jotzen dute; hegaztiek, ikusten badituzte, hegan alde egiten dute; oreinek, ikusten badituzte, korrika alde egiten dute. Lau horietatik, zeinek daki munduan zer den benetan ederra? | » |

## Kanpo estekak

* (Gaztelaniaz): Zhuangzi, lehendabiziko anarkista, Murray Rothbard
* (Gaztelaniaz): Zhuangziren testuak.
* (Ingelesez): Stanford Encyclopedia of Philosophy.
# Zhu Shijie

Zhu Shijie (txineraz: 朱世杰; pinyinez: Zhū Shìjié; Wade-Giles: Chu Shih-chieh, 1249-1314), Hanqing (汉卿) adeitasun izena, Songting (松 庭) izengoitia, Txinako matematikari handienetako bat izan zen, Yuan dinastiaren garaian.
Zhu gaurko Pekin-en ondoan jaio zen. Bi lan matematiko bizirik atera dira: matematika ikasketetarako sarrera (算 学 启蒙 Suanxue qimeng), eta Lau elementuen ispilu ederra.
* Datuak: Q198126
* Multimedia: Zhu Shijie / Q198126
# Zilarrezko Fotogramas Sariak

Zilarrezko Fotogramas Sariak (gaztelaniaz: Premios Fotogramas de Plata), urtero, espainiar zinema, telebista eta antzerki arloan bikaintasunari ematen zaizkion sariak dira.
1951ko otsailaren 5a-n eman zuten lehendabizikoz eta harrezkero hainbat kategoria izan dituzte. 2012an Urrezko TP Sariak desagertu eta haiekin batera egin zuten.
Hona hemen antzinako sariak:
* Espainiar zinemaren aktore onenaren Zilarrezko Fotogramas saria (1950-1981)
* Atzerriko zinemaren aktore onenaren Zilarrezko Fotogramas saria (1959-1981)
* Telebista-aktore onenaren Zilarrezko Fotogramas saria (1965-1989)
* Antzerkian egindako lan onenaren Zilarrezko Fotogramas saria (1972-1995)
* Musikan egindako lan onenaren Zilarrezko Fotogramas saria (1970-1981)
Eta egungoak:
* Bizitza osoaren Zilarrezko Fotogramas saria
* Espainiar film onenaren Zilarrezko Fotogramas saria
* Atzerriko film onenaren Zilarrezko Fotogramas saria
* Emakumezko zinema-aktore onenaren Zilarrezko Fotogramas saria
* Gizonezko zinema-aktore onenaren Zilarrezko Fotogramas saria
* Emakumezko telebista-aktore onenaren Zilarrezko Fotogramas saria
* Gizonezko telebista-aktore onenaren Zilarrezko Fotogramas saria
* Emakumezko antzerki-aktore onenaren Zilarrezko Fotogramas saria
* Gizonezko antzerki-aktore onenaren Zilarrezko Fotogramas saria

## Kanpo estekak

* Datuak: Q1439650
# Zilarrezko gazteluaren kronika urratua

Zilarrezko gazteluaren kronika urratua Gotzon Garate idazle gipuzkoarrak idatzitako eleberria da, 1992an argitaratua "Gero" etxearekin.

## Kanpo estekak

* Kritika "Euskaldunon Egunkaria"n 1993an
* Datuak: Q12269345
# Zilarraren dorrea

Sevillan dagoen Zilarraren dorrea, XIII. mendeko oktogono formako dorre bat da. Hiriko harresi baten bidez, Urrearen Dorrearekin lotua zegoen. Partzialki zaharberritu zen 1992an.
Duela nahiko gutxirarte, babesleku bezala erabiltzen zuten behartsuek. Oso egoera kaxkarrean dago, landaretzak, gunearen zati asko hartzen dituelarik.
Gaur egun, egungo harresi batek banatzen du aparkamentua duen ondoko patio bat. Badago, lur hori, lorategi bezala egokitzeko gogoa.

## Galeria

Zilarraren dorrea, hiru ikuspegi aparkamentuaren barnealdetik

## Kanpo estekak

* Datuak: Q2606632
* Multimedia: Torre de la Plata / Q2606632
# Zilarrezko Euskadi Saria

Zilarrezko Euskadi saria Gipuzkoako liburu saltzaileen elkarteak ematen du urtero Liburuaren Egunean Donostiako Gipuzkoa plazako azokan gehien saldutako lanak jasotzen du.

## Irabazleak
#### Euskarazko saria

* 2023: Argialdiak, Miriam Luki (2023, Susa).
* 2022: Ez dakit zertaz ari zaren, Ana Malagon (2021, Elkar).
* 2021: Haize-lekuak, Amaia Telleria (2020, Txalaparta).
* 2020: Miñan , Amets Arzallus eta Ibrahima Balde (2019, Susa)
* 2019: Hariak, Yoseba Peña (2018, Susa) .
* 2018: Bihotz handiegia, Eider Rodriguez (2017, Susa) .
* 2017: Txistu eta biok , Juan Luis Zabala.
* 2016: Sirena-hotsak, Xabier Etxaniz Rojo (2015).
* 2015: Erraiak, Danele Sarriugarte (2014, Elkar).
* 2013: Ni, Vera, Itxaso Martin (2012, Elkar)
* 2010: Loiolako hegiak, Imanol Murua (2010, Elkar)
* 2008: Zulo bat uretan. Iñigo Aranberri
* 2000: Eta emakumeari sugeak esan zion, Lourdes Oñederra.
* Ana Malagon
* Eider Rodriguez
* Yoseba Peña
* Itxaso Martin
* Iñigo Aranbarri
* Juan Luis Zabala
* Ibrahima Balde eta Amets Arzallus
* Danele Sarriugarte
* Imanol Murua
* Lourdes Oñederra
* Xabier Etxaniz Rojo

#### Gaztelerazko saria

* 2020: Tres pisos Eshkol Nevo (2019, Duomo)

## Erreferentziak

* ↑ «Zilarrezko Euskadi Sariak jasoko dituzte Mieiam Lukik eta Juan Tallónek» www.santelmomuseoa.eus 2023-11-02 (Noiz kontsultatua: 2024-01-14).
* ↑ «Zilarrezko Euskadi Sariak jasoko dituzte Ana Malagonek eta Delphine de Viganek» www.kulturklik.euskadi.eus 2022-11-08 (Noiz kontsultatua: 2022-11-10).
* ↑ Lizarralde, Mikel. «'Haize-lekuak' eleberriak jaso du Zilarrezko Euskadi saria» Berria (Noiz kontsultatua: 2022-11-10).
* 1 2 SL, TAI GABE DIGITALA. (2020-11-18). «Amets Arzallus, Ibrahima Balde eta Eshkol Nevok jasoko dituzte Zilarrezko Euskadi Sariak» naiz: (Noiz kontsultatua: 2020-11-28).
* ↑ «Zilarrezko Euskadi Saria Yoseba Peñarentzat» www.berria.eus (Noiz kontsultatua: 2019-08-18).
* ↑ «Zilarrezko Euskadi Saria Eider Rodriguezentzat» www.bilketa.eus (Noiz kontsultatua: 2019-01-03).
* ↑ «Juan Luis Zabalak jasoko du Zilarrezko Euskadi saria» GARA 2017-04-12 (Noiz kontsultatua: 2019-01-03).
* ↑ «Xabier Etxaniz Rojoren 'Sirena-hotsak' ipuin liburuak irabazi du Zilarrezko Euskadi saria» Berria (Noiz kontsultatua: 2019-01-03).
* ↑ Zabala, Estitxu. (2015-05-15). «Bi emakumek emakumeez idatzitakoa saritu dute Gipuzkoako liburu saltzaileek» Irutxuloko Hitza (Noiz kontsultatua: 2019-01-03).
* ↑ «Uberan - Euskal Idazleen Elkartea - Espero ez zuenean» uberan.eus (Noiz kontsultatua: 2020-04-09).
* ↑ (Ingelesez) Berria.eus. (2010-04-28). «'Loiolako hegiak', Zilarrezko Euskadi saria» Berria (Noiz kontsultatua: 2019-01-03).

## Kanpo estekak

* Datuak: Q32998713
# Zilarrezko Ohorezko maila (eskubaloia)

Zilarrezko Ohorezko maila Espainiako eskubaloi txapelketaren bigarren maila da. ASOBAL Liga eta Lehenengo Nazionalaren (amateurra) artean kokaturik dago.

## Egitura

1994-95 denboraldian abiatu zen Ohorezko B maila izenarekin. Espainiar Estatu osoko 16 taldek hartzen dute parte. 30 jardunaldi jokatu ondoren txapeldun gelditzen dena igo egiten da Asobal Ligara (talde filiala ez bada), eta 2. eta 5. postuen artean daudenek bigarren txartela eskuratzeko play-offa jokatzen dute. Azkenengo hirurek maila galtzen dute.

## Palmaresa

| Urtea | Txapelduna | Igotako taldeak | Euskaldunak fase erregularrean |
| 1994-95 | Barakaldo | Barakaldo eta San Antonio | ? |
| 1995-96 | Chapela | Chapela eta Pozoblanco | ? |
| 1996-97 | Oviedo Naranco | Oviedo Naranco soilik | ? |
| 1997-98 | Barakaldo | Barakaldo soilik | ? |
| 1998-99 | Valencia | Valencia eta Stadium Casablanca | ? |
| 1999-00 | Altea | Altea eta SD Octavio | ? |
| 2000-01 | Barakaldo | Barakaldo, Teucro eta Almería | ? |
| 2001-02 | Alcobendas | Alcobendas eta Torrevieja | ? |
| 2002-03 | SD Octavio | SD Octavio eta Arrate | ? |
| 2003-04 | Alcobendas | Alcobendas eta Torrevieja | ? |
| 2004-05 | Algeciras | Algeciras eta Aragón | ? |
| 2005-06 | Antequera | Antequera eta Logroño | ? |
| 2006-07 | SD Octavio | SD Octavio eta Teucro | ? |
| 2007-08 | Alcobendas | Alcobendas eta Cuenca | 3. Barakaldo, 6. Anaitasuna, 9. Bidasoa |
| 2008-09 | Toledo | Toledo eta Cangas | 2. Anaitasuna, 8. Barakaldo, 9. Bidasoa |
| 2009-10 | Puerto Sagunto | Puerto Sagunto eta Guadalajara | 3. Anaitasuna, 8. Barakaldo, 10. Bidasoa |
| 2010-11 | SD Octavio | SD Octavio eta Anaitasuna | 4. Anaitasuna, 8. Barakaldo, 13. Bidasoa |
| 2011-12 | FC Barcelona B | Palma del Río eta Cangas | 8. Barakaldo, 12. Bidasoa |
| 2012-13 | FC Barcelona B | Gijon eta Bidasoa | 10. Barakaldo, 11. Zarautz, 12. Ereintza |
| 2013-14 | FC Barcelona B | Zamora eta Benidorm | 5. Zarautz, 6. Barakaldo, 16. Ereintza |
| 2014-15 | Teucro | Teucro eta Sinfín | 5. Bidasoa, 13. Zarautz, 15. Barakaldo |
| 2015-16 | Atlético Valladolid | Atlético Valladolid eta Bidasoa | 2. Bidasoa, 13. Zarautz |
| 2016-17 | Teucro | Teucro eta Zamora | 13. Zarautz, 15. Tolosa |
| 2017-18 | Alcobendas | Alcobendas eta Sinfín | 13. Zarautz |
| 2018-19 | BM Nava | | 11. Zarautz |
| 2019-20¹ | BM Cisne | | 15. Zarautz |
| 2020-21 | BM Torrelavega | | 4. Zarautz (jeitsiera fasea) |
| 2021-22 | BM Guadalajara | Guadalajara eta BM Cisne | 9. Zarautz |
| 2022-23 | BM Puerto Sagunto | | 7. Zarautz |
* ¹ 2019-20 denboraldia 21. jardunaldia jokatzen ari zela bertan behera gelditu zen COVID-19 pandemiaren erruz. Une horretako sailkapena bihurtu zen Ligako sailkapen ofiziala.

## Kanpo estekak

* Datuak: Q747225
# Zilazapril

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Zilazaprila angiotentsinaren entzima bihurtzailearen inhibitzaile bat da, hipertentsioa eta bihotz-gutxiegitasun kongestiboa tratatzeko erabiltzen dutena. 1982an patentatu eta 1990ean onartu zuten erabilera medikorako.

## Erabilera

Hipertentsioaren, bihotz-gutxiegitasuneko gertakarien eta miokardio infartu akutuaren aurkako sendagai gisa erabiltzen dute.

## Erreferentziak

* ↑ Euskalterm: [Farmakoak Hiztegia] [2022]
* ↑ (Ingelesez) Szucs, T.. (1991). «Cilazapril. A review» Drugs 41 Suppl 1: 18–24. doi:10.2165/00003495-199100411-00005. ISSN 0012-6667. PMID 1712267..
* ↑ (Ingelesez) IUPAC; Fischer, János; Ganellin, C. Robin. (2006-12-13). Analogue-based Drug Discovery. John Wiley & Sons ISBN 978-3-527-60749-5..

## Kanpo estekak

* Datuak: Q867350
* Multimedia: Cilazapril / Q867350
# Zilarrezko Legioa

Zilarrezko Legioa (Zilarrezko Alkandorak izenez ere ezagutzen den taldea) erakunde faxista estatubatuarra izan zen, William Dudley Pelley-k 1933ko urtarrilaren 30ean sortua.
Zilarrezko Legioaren ikurra L eskarlata zen. Letra horrek "Estatubatuar errepublikari Leialtasuna" eta "materialismoarekiko askapena (Liberty)" adierazten zuen eta, noski, Zilarrezko Legioa bera. Uniformeak hauek ziren: Alemaniako eraso-tropek erabiltzen zuten txapel berdin-berdina, panazko eta gorbatazko galtza urdinak eta "L" gorri batez zilarrezko alkandora bihotzean.

## Historia

Taldeak Italiako Alkandora Beltzak talde faxista hartu zuen inspirazio. Zilarrezko Legioko adar paramilitarrak gorbata urdinez zilarreztatutako alkandora bat, kanpainako kapela bat eta leggingak erabiltzen zituzten, pana urdinezko galtzak gainean zituztela. Uniformearen alkandorek L letra zuten bihotzaren gainean. Ikurra egungo Rockwell Extra Bold-en antzeko letra-tipoa erabiltzen zuen. Erakundearen bandera zilar-koloreko eremu lisoa zen, eta L gorria zuen goiko ezkerreko aldean.
Pelley Legioaren buruzagiak "Kristau Mankomunitatea" eskatu zuen Ameriketako Estatu Batuetan, nazionalismoaren printzipioak eta teokrazia uztartuz, juduak eta zuriak ez zirenak baztertuz. Estatu Batuak komunista juduengandik salbatuko zituela zioen, "Mussolinik eta bere Alkandora Beltzek Italia salbatu zuten bezala, eta Hitlerrek eta bere Alkandora Marroiek Alemania salbatu zuten bezala". Pelley Estatu Batuetako presidentetzarako hautagai aurkeztu zen 1936ko hauteskundeetan, hirugarren alderdi baten hautagaitza batean, Alderdi Kristauaren banderapean. Pelleyk "zilarrezko iraultza" batean boterea eskuratzea eta Estatu Batuetako diktadore bihurtzea espero zuen. "Buruzagia" deituko zuen bere burua, Adolf Hitlerrentzat "der Führer" eta Benito Mussolinirentzat "II Duce" bezalako antzeko tituluak zituzten munduko beste buruzagi faxista batzuek bezala.
1934an, Zilarrezko Alkondarek 15.000 kide inguru zituzten, klase ertainekoak batez ere. Mugimenduaren indarra gutxitu egin zen hurrengo lau urteetan, 5.000 kide besterik ez zituela. Azkenik, 1941ean Pearl Harborri egindako erasoak Zilarrezko Legioaren berehalako kolapsoa ekarri zuen.

## Erreferentziak

* ↑ Van Ells, Mark D.. (August 2007). Americans for Hitler. americainwwii.com.
* ↑ (Ingelesez) http://mangowebdesign.com,+Website design and web development by Mango Web Design. «William Dudley Pelley (1885-1965)» North Carolina History Project (Noiz kontsultatua: 2022-01-30).
* ↑ «Jewish Gangsters in America» www.jewishvirtuallibrary.org (Noiz kontsultatua: 2022-01-30).
* ↑ «George Clarke: Pelley's Silver Shirts - 1 (January 1934)» www.marxists.org (Noiz kontsultatua: 2022-01-30).
* ↑ (Ingelesez) «6 Things You May Not Have Known About Nazis in America» The History Reader 2013-10-07 (Noiz kontsultatua: 2022-01-30).

## Kanpo estekak

* Datuak: Q1753311
* Multimedia: Silver Legion / Q1753311
# Zilarrezko domina

Zilarrezko domina zenbait kirol lehiaketetan (ohi atletismoan, baina baita beste kirol batzuetan ere, batez ere kirol horietako nazioarteko txapelketetan) txapeldunordeak jasotzen duen domina da. Olinpiar Jokoak dira lehiaketa horietako bat.
Lehen eta hirugarren postuan amaitzen dutenek, hurrenez hurren, urrezko domina eta brontzezko domina jasotzen dute.
Aro Modernoko lehen Olinpiar Jokoetan txapeldunak zilarrezko domina eta txapeldunordeak brontzezkoa jasotzen zuen.

## Kanpo estekak

* Datuak: Q847956
* Multimedia: Silver medals / Q847956